Document ID: 32001R1837

Komisjoni määrus (EÜ) nr 1837/2001,
10. september 2001,
millega muudetakse määrust (EMÜ) nr 2237/77 põllumajandusaruande vormi kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk, viimati muudetud määrusega (EÜ) nr 1256/97, [1] eriti selle artikli 7 lõiget 3,
ning arvestades järgmist:
(1) Komisjoni 23. septembri 1977. aasta määruses (EMÜ) nr 2237/77 talumajapidamiste tulude kindlaksmääramiseks koostatava põllumajandusaruande vormi kohta, [2] viimati muudetud määrusega (EÜ) nr 1122/2000, [3] on kindlaks määratud põllumajandusaruandes esitatavate raamatupidamisandmete liik.
(2) On otstarbekas läbi vaadata ja konsolideerida raamatupidamisandmeid käsitlevad sätted, et muuta andmed paremini võrreldavaks ja viia need vastavusse ühise põllumajanduspoliitika arenevate vajadustega.
(3) Käesoleva määrusega ettenähtud meetmed on kooskõlas ühenduse põllumajandusaruandluse andmevõrgu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2237/77 I, II ja III lisa asendatakse käesoleva määruse I, II ja III lisaga.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Määrust kohaldatakse alates 2002. aruandeaastast, mis algab 2002. aasta 1. jaanuari ja 1. juuli vahelisel ajal.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. september 2001

Labels: 19
6